NARVA LINNAVOLIKOGU

O T S U S


Narvas                                                                                                      

Narva Linnavolikogu 18.06.2015 otsuse nr 42 „Projekti “Narva linna bussi- ja raudteejaama arendus“ teostaja määramine ning omafinantseeringu kinnitamine“ muutmine.


1.  ASJAOLUD JA MENETLUSE KÄIK

Narva Linnavolikogu 18.06.2015 otsusega nr 42 kinnitati „Projekti “Narva linna bussi- ja raudteejaama arendus“ omafinantseerimine ja määrati teostaja. Projekti elluviimise käigus olid tuvastatud ettenägematud asjaolud: rekonstrueeritaval alal asfaldi katte all olev vana munakivisillutis.
Narva Linnavalitsuse muinsuskaitse vaneminspektori arvamusel vaksali ümbruse rekonstrueerimisel Vaksali tänaval ja Jaama platsil paljandunud munakivisillutis omab piisavalt kõrget ajaloolist väärtust. Narva kontekstis on tegu väärtusliku kihistusega linna ehitusajaloost ning arvestades, et Narva linnaruumis on ajaloolist (või nüüdisajal paigaldatud) munakivisillutist eksponeeritud äärmiselt minimaalselt, on tungivalt soovituslik kasvõi osaliselt nende samade kivide kasutamine vaksali ümbruse katendis, et eksponeerida ajalugu. Arvestades, et paljandunud kivide hulk on suur ning et nende kvaliteet üldiselt hea, on eelistatud variant, kus kive kasutatakse piisavalt suurel määral, et visuaalne efekt oleks jõuline ja märgatav. 
Antud arvamus kajastab ka Muinsuskaitseameti seisukohta, kuna vastavalt Narva Linnavolikogu ja Muinsuskaitseameti vahel 06.06.2014 sõlmitud halduslepingule täidab Narva Linnavalitsuse muinsuskaitse vaneminspektor Narva linnas Muinsuskaitseameti riiklikke kohustusi.
Lepingu ehitustööde reserv ei võimalda teostada antud ettenägemata lisatöid. Lisatööde teostamiseks munakivide eksponeerimiseks on vaja täiendavalt ca 50 000 eurot.
Seoses ülalmainitud lisatööde teostamise vajadusega  on vaja suurendada projekti omafinantseeringut. Selleks tuleb muuta Narva Linnavolikogu 18.06.2015 otsuse nr 42  punkte 3.2, 3.3.
	

2.  ÕIGUSLIKUD ALUSED 

2.1 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal.

3. OTSUS

Muuta Narva Linavolikogu 18.06.2015 otsuse nr 42 „Projekti “Narva linna bussi- ja 
raudteejaama arendus“ teostaja määramine ning omafinantseeringu kinnitamine“ punkte 3.2. ja
3.3 redaktsioonis: 
3.2 Kinnitada projekti “Narva linna bussi- ja raudteejaama arendus“ Narva poolseks omafinantseeringuks 2015. – 2017. a kokku kuni 307 038 euro.  
[bookmark: _GoBack]3.3   Ette näha linna eelarves laenu arvelt 2015. aastal omafinantseerimise katmiseks kuni 28 634 eurot; 2017. aastal omafinantseerimise katmiseks kuni 278 404 eurot.


4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.



Aleksandr Jefimov						
Linnavolikogu aseesimees

